
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 818 

9 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση δικαιώματος υπογραφής «Με Εντολή 
Υπουργού» στο Γενικό Γραμματέα και στους Προ¬ 
ϊσταμένους Διευθύνσεων και Τμημάτων της Γ ενι¬ 
κής Γραμματείας Νέας Γενιάς (Γ.Γ.Ν.Γ.). 1 

Μετονομασία και μετεγκατάσταση της Επαγγελ¬ 
ματικής Σχολής (ΕΠΑ.Σ.) Ναυπλίου του τέως 

Ο.Τ.Ε.Κ. 2 

Άδεια ίδρυσης και λειτουργίας ωδείου με την επω¬ 
νυμία «ΑΡΙΣΤΟΤΕΛΕΙΟ ΩΔΕΙΟ ΤΡΙΚΑΛΩΝ.». 3 


Τροποποίηση της απόφασης της Συγκλήτου, αριθμ. 
18/25.10.2012, θέμα 6.3 «Τροποποίηση απόφασης 
της Συγκλήτου (αρ. 12/15.12.2011) με θέμα Εφαρ¬ 
μογή του άρθρου 77 παρ. 3 του Ν. 4009/2011 (ΦΕΚ 
Α' 195) - διαδικασίες επιλογής και εξέλιξης σε θέ¬ 
σεις καθηγητών έως τη δημοσίευση του Οργανι¬ 
σμού και του Εσωτερικού Κανονισμού του Πανε¬ 


πιστημίου Αιγαίου. 4 

ΑΠΟΦΑΣΕΙ Σ 

Αριθμ. 1358 (1). 


Μεταβίβαση δικαιώματος υπογραφής «Με Εντολή 
Υπουργού» στο Γενικό Γραμματέα και στους Προϊ¬ 
σταμένους Διευθύνσεων και Τμημάτων της Γενικής 
Γ ραμματείας Νέας Γ ενιάς (Γ.Γ.Ν.Γ.). 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το άρθρο 54 του π.δ. 63/2005 «Κωδικοποίηση της 
νομοθεσίας για τη Κυβέρνηση και Κυβερνητικά Όργανα» 
(ΦΕΚ 98/τ.Α72005). 

2. Το άρθρο 5 του π.δ. 65/2011 «Περί μεταφοράς της 
Γ.Γ. Νέας Γ ενιάς, από το Υπουργείο Εργασίας και Κοι¬ 
νωνικής Ασφάλισης, στο Υπουργείο Παιδείας, Δια Βίου 
Μάθησης και Θρησκευμάτων» (ΦΕΚ 147/τ.Α'/27.6.2011). 

3. Το π.δ. 85/2012 «Ιδρυση και μετονομασία Υπουρ¬ 
γείων,μεταφορά και κατάργηση υπηρεσιών» (ΦΕΚ 141/ 
21.06.2012 τεύχος Α'). 

4. Το άρθρο 54 του π.δ. 274/1989 «Οργάνωση υπηρεσιών 
Γ ενικής Γ ραμματείας Νέας Γ ενιάς» (ΦΕΚ 130/τ.Α'/1989). 


5. Το π.δ. 86/2012 «Διορισμός Υπουργών και Υφυπουρ¬ 
γών» (ΦΕΚ 1141/τ. Α'/21.06.2012). 

6. Την αριθμ. 1577/2.4.2012 απόφαση του Υπουργού 
Παιδείας, Δια Βίου Μάθησης και Θρησκευμάτων «Μετα¬ 
βίβαση δικαιώματος υπογραφής “Με Εντολή Υπουργού” 
στο Γενικό Γραμματέα και στους Προϊσταμένους Δ/ 
νσεων και Τμημάτων της Γενικής Γραμματείας Νέας 
Γενιάς (Γ.Γ.Ν.Γ.)» (ΦΕΚ 1060/τ.Β'/4.4.2012). 

7. Τις διατάξεις του άρθρου 20 του ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης των 
πετρελαιοειδών προϊόντων και άλλες διατάξεις» (ΦΕΚ 
128/τ.Α'). 

8. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Στο Γενικό Γραμματέα, στους Προϊσταμένους Διευ¬ 
θύνσεων και Τμημάτων ή στους νόμιμους αναπληρω¬ 
τές τους, μεταβιβάζουμε το δικαίωμα να υπογράφουν 
«Με Εντολή Υπουργού» αποφάσεις, πράξεις και γενικά 
κάθε είδους έγγραφα που εκδίδονται, σύμφωνα με τις 
κείμενες διατάξεις και αφορούν σε θέματα των παρα¬ 
κάτω Υπηρεσιών της Γ ενικής Γ ραμματείας Νέας Γ ενιάς 
(Γ.Γ.Ν.Γ.): 

1. Διεύθυνση Αναπτυξιακών Πρωτοβουλιών Απασχό¬ 
λησης. 

2. Διεύθυνση Κοινωνικής Συμμετοχής. 

3. Διεύθυνση Εκδηλώσεων Διεθνούς Συνεργασίας και 
Πληροφόρησης. 

4. Διεύθυνση Οργάνωσης, Προγραμματισμού και Με¬ 
λετών. 

5. Διεύθυνση Διοικητικού - Οικονομικού. 

Αρθρο 2 

Αρμοδιότητες Γ ενικού Γ ραμματέα 

Στο Γ ενικό Γ ραμματέα της Γ ενικής Γ ραμματείας Νέας 
Γ ενιάς, μεταβιβάζουμε το δικαίωμα να υπογράφει «Με 
Εντολή Υπουργού» αποφάσεις, πράξεις και έγγραφα 
που εκδίδονται σύμφωνα με τις κείμενες διατάξεις και 
αφορούν τα ακόλουθα θέματα: 

1. Πρόταση κατάρτισης του τακτικού προϋπολογισμού 
και εκτέλεση αυτού (έγκριση δαπανών, τροποποίηση 
ποσοστών διάθεσης πιστώσεων, εγγραφή νέων Κ.Α.Ε., 
μεταφορά κωδικών, αύξηση πιστώσεων κ.λπ.). 

2. Πρόταση κατάρτισης του προϋπολογισμού προ¬ 
γράμματος δημοσίων επενδύσεων και εκτέλεση αυτού 

(αποφάσεις, εντολές, εγκρίσεις, κατανομές, τροποποι¬ 
ήσεις Π.Δ.Ε.). 

3. Εγκρίσεις και αποφάσεις επιχορήγησης ή χρηματο¬ 
δότησης Δημοσίων Υπηρεσιών, Ν.Π.Δ.Δ., Ν.Π.Ι.Δ., Ο.Τ.Α., 
συλλόγων, μη κερδοσκοπικών εταιρειών κ,λπ. μέχρι του 
ποσού των 250.000,00 € (# διακοσίων πενήντα χιλιάδων 
Ευρώ #) ανά φορέα. 

4. Εγκρίσεις μελετών, αποφάσεις προγραμμάτων, απο¬ 
φάσεις έγκρισης δαπανών, εντολές προμηθειών ή εκτέ¬ 
λεσης έργων μέχρι ποσού 250.000,00 € (# διακοσίων 
πενήντα χιλιάδων Ευρώ #) ανά φορέα. 

5. Συμβάσεις έργων, προμηθειών ή εργασιών με φορείς 
μέχρι του ποσού των 250.000,00 € (# διακοσίων πενήντα 
χιλιάδων Ευρώ #) ανά φορέα. 

6. Αιτήματα για χορήγηση εξουσιοδοτήσεων από το 
Υπουργείο Ανάπτυξης για προμήθεια ειδών ενιαίου προ¬ 
γράμματος κρατικών προμηθειών. 

7. Εγκρίσεις και αναθέσεις προμηθειών ή εκτέλεσης 
έργων ή εργασιών και πρόταση για κατάρτιση ενιαίου 
προγράμματος κρατικών προμηθειών της Γ.Γ.Ν.Γ., μέχρι 
του ποσού των 250.000,00 € (# διακοσίων πενήντα χι¬ 
λιάδων Ευρώ #) ανά φορέα. 

8. Προκηρύξεις τακτικών και κάθε άλλης μορφής δια¬ 
γωνισμών, αποφάσεις κατακύρωσης αποτελεσμάτων και 
συμβάσεις, καθώς και κάθε σχετική με το θέμα απόφαση 
μέχρι του ποσού των 250.000,00 € (# διακοσίων πενήντα 
χιλιάδων Ευρώ #) ανά φορέα. 

9. Αποφάσεις προκήρυξης, έγκρισης και ανάθεσης 
προμηθειών πρόχειρων διαγωνισμών μέχρι του ποσού 
που η οικεία νομοθεσία προβλέπει, καθώς και κατακύ- 
ρωση των πρακτικών αυτών. 

10. Αποφάσεις συγκρότησης επιτροπών διενέργειας 
διαγωνισμών γενικά και επιτροπών παραλαβής υλικών 
και εργασιών. 

11. Εντολές προς την Τράπεζα της Ελλάδος για έκδοση 
επιταγών σε συνάλλαγμα βάσει χρηματικών ενταλμά¬ 
των. 

12. Έγγραφα, αποφάσεις και εγκυκλίους σε θέματα 
αρμοδιότητας περισσοτέρων της μιας Διευθύνσεων. 

13. Απαντήσεις σε πολίτες και φορείς που έχουν έν- 
νομο συμφέρον. 

14. Τοποθετήσεις, μετακινήσεις, αναπληρώσεις των 
Προϊσταμένων Διευθύνσεων, Τμημάτων και Αυτοτελών 
Γραφείων της Γ.Γ.Ν.Γ. 

15. Τοποθετήσεις και μετακινήσεις των μονίμων υπαλ¬ 
λήλων καθώς και του προσωπικού με κάθε σχέση ερ¬ 
γασίας της Γ.Γ.Ν.Γ. 

16. Χορήγηση πάσης φύσεως αδειών για τους διευ¬ 
θυντές της Γ.Γ.Ν.Γ., όπως προβλέπονται από τον Υπαλ¬ 
ληλικό Κώδικα (χορήγηση κανονικών, επιμορφωτικών, 
υπηρεσιακής εκπαίδευσης, φοιτητικών - σπουδαστικών 
αδειών και αδειών χωρίς αποδοχές κ.α.). 

17. Πράξεις λύσης της υπαλληλικής σχέσης των δι¬ 
ευθυντών της Γ.Γ.Ν.Γ., λόγω αποδοχής παραίτησης και 
λόγω απόλυσης για τις περιπτώσεις που προβλέπονται 
από τον Υπαλληλικό Κώδικα. 

18. Ερωτήματα προς το Υπηρεσιακό Συμβούλιο. 

19. Ορισμός των μελών του Υπηρεσιακού Συμβουλίου. 

20. Προτάσεις και έγγραφα για αυξομείωση προβλέ¬ 
ψεων θέσεων προσωπικού. 

21. Αποφάσεις σύστασης και συγκρότησης συλλογικών 
οργάνων και επιτροπών. 


22. Προκήρυξη πλήρωσης θέσεων ή προσλήψεων προ¬ 
σωπικού με οποιαδήποτε σχέση εργασίας. 

23. Παραπομπή ερωτημάτων στους Νομικούς Συμβού¬ 
λους του Υπουργείου Παιδείας και Θρησκευμάτων,Πολι¬ 
τισμού και Αθλητισμού για την παροχή γνωμοδότησης. 

24. Αποφάσεις ή πράξεις διορισμού, μονιμοποίησης 
των υπαλλήλων της Γ.Γ.Ν.Γ. και του με κάθε σχέσης 
εργασίας προσωπικού αυτής. 

25. Ορκωμοσία του κάθε φύσης προσωπικού που δι¬ 
ορίζεται στη Γ.Γ.Ν.Γ. 

26. Κύρωση των πινάκων επιλογής προσωπικού ιδιωτι¬ 
κού δικαίου και εκδίκαση ενστάσεων κατά των πινάκων 
αυτών. 

27. Αποφάσεις σύστασης και συγκρότησης συνεργείων 
υπερωριακής απασχόλησης και έγκριση των υπερωριών 
των Προϊσταμένων Διευθύνσεων. 

28. Ορισμός εκπροσώπων της Γ.Γ.Ν.Γ. σε επιτροπές, 
ομάδες εργασίας, ημερίδες, συνέδρια στην Ευρωπαϊκή 
Ένωση και όλους τους Διεθνείς Οργανισμούς. 

29. Αποφάσεις σύστασης και συγκρότησης ομάδων 
εργασίας χωρίς αμοιβή. 

30. Ορισμός υπαλλήλων της Γ.Γ.Ν.Γ. με οποιαδήποτε 
σχέση εργασίας για παρακολούθηση συνεδρίων, σεμι¬ 
ναρίων και εκπαιδευτικών προγραμμάτων, σύμφωνα με 
το άρθρο 59 του Υπαλληλικού Κώδικα άνω των επτά(7) 
ημερών. 

31. Εγκρίσεις και αποφάσεις μετακίνησης εκτός έδρας, 
στο εσωτερικό ή στο εξωτερικό, των υπαλλήλων της 
Γ.Γ.Ν.Γ. και λοιπών προσώπων που μετακινούνται για 
τους σκοπούς της Γ.Γ.Ν.Γ. 

32. Παροχή στοιχείων σε αρχές, δικαστήρια κ.λπ. κατά 
το νόμο ή σε εκτέλεση δικαστικών ή άλλων δεσμευτικών 
αποφάσεων. 

33. Κύρωση πινάκων προακτέων. 

34. Έγκριση για τη χορήγηση αντιγράφων από τα 
τηρούμενα στις Διευθύνσεις πρωτότυπα «άκρως απόρ¬ 
ρητα» έγγραφα. 

35. Καθορισμός ανωτάτου ορίου τηλεφωνικών συνδι¬ 
αλέξεων και καταλογισμός υπέρβασης επιτρεπόμενου 
ανωτάτου ορίου τηλεφωνικών συνδιαλέξεων. 

36. Πράξεις και αποφάσεις που αφορούν εν γένει σε 
θέματα υπηρεσιακής κατάστασης των υπαλλήλων της 
Γ.Γ.Ν.Γ. 

37. Πράξεις και αποφάσεις καθορισμού αποδοχών, 
μισθολογικών κλιμακίων, επιδομάτων, προσαυξήσεων 
κ.λπ. σε όλους τους υπαλλήλους. 

Αρθρο 3 

Αρμοδιότητες Προϊσταμένων Διευθύνσεων 

I. Σε όλους τους Προϊσταμένους Διευθύνσεων της Γ ε¬ 
νικής Γραμματείας Νέας Γενιάς (Γ.Γ.Ν.Γ.) μεταβιβάζουμε 
το δικαίωμα να υπογράφουν «Με Εντολή Υπουργού» σε 
θέματα που αφορούν σε: 

1) Πράξεις για θέση εγγράφων στο αρχείο για θέματα 
αρμοδιότητας περισσοτέρων τμημάτων της ίδιας Δι¬ 
εύθυνσης, καθώς και έγκριση χορήγησης αντιγράφων 
των εγγράφων αυτών, συμπεριλαμβανομένης και της 
έγκρισης γνωστοποίησης εγγράφων κατά το άρθρο 5 
του Ν. 2690/1999. 

2) Πάσης φύσεως βεβαιώσεις και πιστοποιητικά που 
αφορούν δραστηριότητες των Διευθύνσεων όπως αυτές 
αναφέρονται στο π.δ. 274/1989 (ΦΕΚ 130/τ.Α'). 

3) Απαντήσεις σε ερωτήματα πολιτών, συλλόγων, ορ¬ 
γανώσεων, φορέων κάθε είδους, που αφορούν πληροφο- 

ρίες σχετικές με τα προγράμματα ή τις δραστηριότητες 
της Διεύθυνσης που προΐστανται. 

4) Βεβαιώσεις για την πραγματοποίηση υπερωριακής 
εργασίας των Προϊσταμένων Τμημάτων και των υπαλ¬ 
λήλων των Διευθύνσεων που προΐστανται. 

5) Πρόταση ορισμού υπολόγων ΧΕΠ ανεξαρτήτως 
ποσού. 

6) Αποφάσεις έγκρισης δαπανών, θεωρήσεις δαπανών, 
εντολές προμηθειών ή εκτέλεσης έργων, τήρηση σχετικών 
καταστάσεων δαπανών, βεβαιώσεις σωστής εκτέλεσης 
εργασιών μέχρι ποσού 5.000,00 € (# πέντε χιλιάδων Ευρώ 
#), εφόσον έχει προηγηθεί η έγκριση του Γενικού Γραμ- 
ματέα, μέσα στα όρια των πιστώσεων που έχουν εγκριθεί 
και των αρμοδιοτήτων των Διευθύνσεων που προΐστανται. 

7) Πρόταση ορισμού υπαλλήλων της Γ.Γ.Ν.Γ. με οποια¬ 
δήποτε σχέση εργασίας για παρακολούθηση συνεδρίων, 
σεμιναρίων και εκπαιδευτικών προγραμμάτων σύμφωνα 
με το αριθμ. 59 του Υπαλληλικού Κώδικα. 

8) Αλληλογραφία με τους συνεργαζόμενους φορείς, 
δημόσιους και ιδιωτικούς, που αφορά την διαδικασία 
υλοποίησης εγκεκριμένων από το Γ ενικό Γ ραμματέα 
προγραμμάτων, κατά περιεχόμενο και αναλυτικό οικο¬ 
νομικό προϋπολογισμό, σύμφωνα με εσωτερική εγκύκλιο 
του Γ ενικού Γ ραμματέα. 

9) Έγγραφη ενημέρωση φορέων για το αποτέλεσμα 
της αξιολόγησης των αιτημάτων τους. 

II. Στον Προϊστάμενο της Διεύθυνσης Διοικητικού - 
Οικονομικού, εκτός των παραπάνω, μεταβιβάζουμε το 
δικαίωμα να υπογράφει «Με Εντολή Υπουργού»: 

1. Αποφάσεις για χορήγηση άδειας άσκησης ιδιωτικού 
έργου με αμοιβή στους υπαλλήλους της Γ.Γ.Ν.Γ., εφόσον 
υπάρχει έγκριση του Υ.Σ. 

2. Αποφάσεις για τη χορήγηση αδειών υπηρεσιακής 
εκπαίδευσης, εφόσον έχουν εγκριθεί από το Υ.Σ. 

3. Ορισμός υπαλλήλων της Γ.Γ.Ν.Γ. με οποιαδήποτε 
σχέση εργασίας για παρακολούθηση συνεδρίων, σεμινα¬ 
ρίων και εκπαιδευτικών προγραμμάτων, σύμφωνα με το 
άρθρο 59 του Υπαλληλικού Κώδικα μέχρι επτά(7) ημέρες. 

4. Προτάσεις καθιέρωσης υπερωριακής εργασίας για 
το προσωπικού ιδιωτικού δικαίου στο Υπουργείο Παι¬ 
δείας, Δια Βίου Μάθησης και Θρησκευμάτων. 

5. Πράξεις λύσης της υπαλληλικής σχέσης των μο¬ 
νίμων υπαλλήλων της Γ.Γ.Ν.Γ., πλην των Διευθυντών, 
λόγω αποδοχής παραίτησης, και λόγω απόλυσης για 
τις περιπτώσεις που προβλέπονται από τον Υπαλληλικό 
Κώδικα, καθώς και πράξεις λύσης, της με οποιοδήπο- 
τε τρόπο σύμβασης ιδιωτικού δικαίου των μη μονίμων 
υπαλλήλων της Γ.Γ.Ν.Γ. 

6. Χορήγηση αναρρωτικών αδειών, κανονικών αδειών 
στους Προϊσταμένους των τμημάτων, στους υπαλλή¬ 
λους της Γ.Γ.Ν.Γ., καθώς επίσης και στους συμβασιού- 
χους. 

7. Έγκριση καταβολής νοσηλειών. 

8. Αναγνωρίσεις προϋπηρεσίας μετά από γνωμοδό¬ 
τηση του Υ.Σ. 

9. Ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης των υπαλλήλων της 

Γ.Γ.Ν.Γ. 

10. Βεβαιώσεις γνησίου υπογραφής όλων των υπαλ¬ 
λήλων και των πολιτών. 

11. Υπογραφή όλων των διαβιβαστικών εγγράφων προς 
την Υ.Δ.Ε. του Υπουργείου Παιδείας, Δια Βίου Μάθησης 
και Θρησκευμάτων ή την Τράπεζα της Ελλάδος, ανε¬ 
ξάρτητα από ποσό. 


12. Αποφάσεις έγκρισης δαπανών, θεωρήσεις δαπανών, 
εντολές προμηθειών ή εκτέλεσης έργων και υπογραφής 
συμβάσεων μέχρι ποσού 3.000,00 € (# τριών χιλιάδων 
Ευρώ #) κατά φορέα ή μέχρι του ποσού των 10.000,00 € 
(# δέκα χιλιάδων Ευρώ #) μέσα στα όρια των πιστώσε¬ 
ων που έχουν εγκριθεί, εφ’ όσον έχει προηγηθεί έγκριση 
του Γ ενικού Γ ραμματέα. 

13. Αναλήψεις για λογαριασμό της Γ.Γ.Ν.Γ. 

14. Αιτήματα προς το Γενικό Λογιστήριο τους Κρά¬ 
τους και χαρακτηρισμός των πιστώσεων του Τακτικού 
Προϋπολογισμού, ως δεκτικών έκδοσης χρηματικών 
ενταλμάτων προπληρωμής. 

15. Πράξεις θεώρησης των καταστάσεων, εκκαθάρισης 
όλων των δαπανών, καθώς και τα σχετικά διαβιβαστικά 
έγγραφα ανεξαρτήτως ποσού. 

16. Ορισμός και αντικατάσταση υπολόγων, μετά από 
εισήγηση της εκάστοτε αρμόδιας Διεύθυνσης. 

17. Θεώρηση δικαιολογητικών πληρωμής δαπανών. 

18. Βεβαιώσεις αποδοχών Υπαλλήλων για φορολογική 
ή κάθε άλλη νόμιμη χρήση. 

19. Ορισμός υπολόγου - διαχειριστή υλικού. 

20. Έκδοση βεβαιωτικών καταστάσεων αποζημιώσεων 
ανεξαρτήτως ποσού. 

21. Απόδοση Χ.Ε.Π. και παρατάσεις προθεσμίας από¬ 
δοσης λογαριασμού. 

22. Αποφάσεις προσαύξησης του μισθού των υπαλ¬ 
λήλων της Γ.Γ.Ν.Γ. σύμφωνα με τα επιδόματα μεταπτυ¬ 
χιακών σπουδών, οικογενειακής παροχής, αποφοίτων 
ΕΣΔΔ και τα λοιπά επιδόματα του νόμου. 

23. Θεώρηση καταστάσεων μισθοδοσίας μέσω του 
διατραπεζικού συστήματος ΔΙΑΣ. 

24. Έλεγχος και έγκριση του απολογισμού επιχορή¬ 
γησης των επιχορηγούμενων ή χρηματοδοτούμενων 
φορέων σύμφωνα με το άρθρο 20 του ν. 2074/1992 (ΦΕΚ 
271/τ.Β75.3.2003) ανεξαρτήτως ποσού μετά τη βεβαίωση 
των αρμοδίων Διευθύνσεων για τη σωστή εκτέλεση των 
σχετικών προγραμμάτων. 

Άρθρο 4 

Αρμοδιότητες Προϊσταμένων Τ μημάτων 

I. Οι Προϊστάμενοι Τ μημάτων της Γ ενικής Γ ραμματείας 
Νέας Γενιάς (Γ.Γ.Ν.Γ.) έχουν δικαίωμα να υπογράφουν 
«Με Εντολή Υπουργού» τα ακόλουθα θέματα, που αφο¬ 
ρούν τις υπηρεσίες αρμοδιότητας τους: 

1. Πάσης φύσεως βεβαιώσεις και πιστοποιητικά που 
αφορούν δραστηριότητες του Τμήματος όπως αυτές 
περιγράφονται στο π.δ. 274/1989. 

2. Πράξεις με τις οποίες τίθενται θέματα του Τμήμα¬ 
τος στο αρχείο. 

3. Έγκριση χορήγησης αντιγράφων από το τηρούμενο 
αρχείο συμπεριλαμβανομένης και της έγκρισης γνωστο¬ 
ποίησης εγγράφων κατά το άρθρο 5 του ν. 2690/1999. 

4. Βεβαιώσεις για την πραγματοποίηση υπερωριακής 
εργασίας των υπαλλήλων. 

5. Πρόταση ορισμού υπαλλήλων, με οποιαδήποτε σχέ¬ 
ση εργασίας, για παρακολούθηση χωρίς εκπαιδευτική 
άδεια, συνεδρίων, σεμιναρίων και εκπαιδευτικών προ¬ 
γραμμάτων εσωτερικού μέχρι 5 ημέρες σύμφωνα με το 
άρθρο 59 του Υπαλληλικού Κώδικα. 

6. Έγγραφα γνωστοποίησης των προϋποθέσεων για 
επιχορηγήσεις που δίνονται για τους σκοπούς της 
Γ.Γ.Ν.Γ. 

II. Στον Προϊστάμενο του Τμήματος Διοικητικού, εκτός 
των παραπάνω, μεταβιβάζουμε το δικαίωμα να υπογρά¬ 
φει «Με Εντολή Υπουργού»: 

1. Έγγραφα με τα οποία διαβιβάζονται συνταξιοδοτικοί 
φάκελοι υπαλλήλων στην Υπηρεσία συντάξεων. 

2. Απαντήσεις σε αιτήματα υπαλλήλων σχετικά με την 
υπηρεσιακή τους κατάσταση. 

3. Πιστοποιητικά ή βεβαιώσεις για την υπηρεσιακή 
ή μισθολογική κατάσταση των Υπαλλήλων και γενικά 
πιστοποιητικά και βεβαιώσεις για θέματα που είναι δυ¬ 
νατόν να βεβαιωθούν από στοιχεία που τηρούνται στην 
Υπηρεσία. 

4. Αποφάσεις μισθολογικής κατάστασης και εξέλιξης 
του προσωπικού με σχέση ιδιωτικού δικαίου. 

5. Αποφάσεις χορήγησης αδειών κύησης ή λοχείας 
στους υπαλλήλους με οποιαδήποτε σχέση εργασίας. 

6. Σύνταξη παραπεμπτικών εγγράφων των υπαλλήλων 
για υγειονομική εξέταση. 

7. Θεωρήσεις βιβλιαρίων υγείας των υπαλλήλων και 
των μελών των οικογενειών τους, καθώς και κάθε σχε¬ 
τικό με αυτά έγγραφο. 

8. Περιλήψεις των αποφάσεων και πράξεων που δημο¬ 
σιεύονται στην Εφημερίδα της Κυβερνήσεως και στον 
ημερήσιο τύπο, καθώς και τις εντολές δημοσίευσης στην 
Εφημερίδα της Κυβερνήσεως Προεδρικών Διαταγμάτων 
και λοιπών πράξεων. 

9. Ανακοίνωση αποφάσεων προσαύξησης του μισθού 
των υπαλλήλων της Γ.Γ.Ν.Γ. σύμφωνα με τα επιδόματα 
σπουδών και τα λοιπά επιδόματα του νόμου. 

ΙΟ.Έγγραφα που αφορούν στην έκδοση και ανανέωση 
υπηρεσιακών διαβατηρίων. 

11. Χορήγηση βεβαιώσεων σε ιδιώτες με βάση τα στοι¬ 
χεία που υπάρχουν στο Τμήμα. 

12. Έγγραφα προς το Εθνικό Τυπογραφείο για εκτυ¬ 
πώσεις, χορηγήσεις φύλλων της Εφημερίδας της Κυ¬ 
βερνήσεως και λοιπού έντυπου υλικού. 

13. Έγγραφα που κοινοποιούνται οι πίνακες αρχαιό¬ 
τητας των υπαλλήλων. 

14. Έγγραφα επικύρωσης γνησίου της υπογραφής των 
υπαλλήλων. 

15. Πράξεις θεώρησης των αντιγράφων των δικαιο- 
λογητικών και των λοιπών εγγράφων που βρίσκονται 
στους φακέλους Προσωπικού Μητρώου των Υπαλλήλων. 

III. Στον Προϊστάμενο του Τμήματος Οικονομικού, 
εκτός των παρακάνω, μεταβιβάζουμε το δικαίωμα να 
υπογράφει «Με Εντολή Υπουργού»: 

1. Εκκαθαρίσεις ή εντολές πληρωμής σταθερών, μο¬ 
νίμων ή περιοδικού χαρακτήρα αποδοχών, ανεξάρτητα 
από ποσό. 

2. Εντολές προς την Τράπεζα Ελλάδος για την έκδοση 
επιταγών ή εντολών σε συνάλλαγμα. 

3. Εξουσιοδοτήσεις προς τις Δ.Ο.Υ. για την εξόφληση 
ή είσπραξη χρηματικών ενταλμάτων. 

4. Εξουσιοδοτήσεις προς το Ταμείο Παρακαταθηκών 
και Δανείων για την εξόφληση ή είσπραξη χρηματικών 
ενταλμάτων που έχουν εκδοθεί και εξοφλούνται μέσω 
του Ταμείου Παρακαταθηκών και Δανείων. 

δ.Έγγραφα με τα οποία αναζητούνται από τα ασφαλι¬ 
στικά Ταμεία των υπαλλήλων κρατήσεις αποδοχών και 
εισφορές που έχουν καταβληθεί αχρεωστήτως. 

δ.Έγγραφα για τις δημοσιεύσεις στον Τύπο όλων των 
τακτικών διαγωνισμών. 

7. Πράξεις θεώρησης των καταστάσεων εκκαθάρισης 
όλων των δαπανών, καθώς και τα διαβιβαστικά και λοι¬ 


πά έγγραφα, μέχρι του ποσού των 5.000,00 € (# πέντε 
χιλιάδων Ευρώ #) για κάθε περίπτωση. 

8. Προβλέψεις πιστώσεων που θα δαπανηθούν κάθε 
μήνα. 

9/Εγγραφα προς την ΥΔΕ για τη χορήγηση βεβαίωσης 
για την ύπαρξη πίστωσης. 

10. Χορήγηση βεβαιώσεων αποδοχών. 

IV. Στον Προϊστάμενο του Τμήματος Γραμματείας, 
εκτός των παραπάνω, μεταβιβάζουμε το δικαίωμα να 
υπογράφει «Με Εντολή Υπουργού»: 

1. Βεβαιώσεις της ακρίβειας αντιγράφων, φωτο¬ 
τυπιών οποιονδήποτε εγγράφων και γενικά δικαι- 
ολογητικών, ύστερα από αντιπαραβολή τους με 
το επιδεικνυόμενο σχετικό πρωτότυπο ή ακριβές 
αντίγραφο. 

2. Βεβαίωση του γνησίου της υπογραφής του υπηρε- 
τούντος προσωπικού και των πολιτών. 

3. Εντολές κινήσεως υπηρεσιακών αυτοκινήτων της 
Γ.Γ.Ν.Γ. 

4. Χορήγηση υλικών στις Διευθύνσεις και στα Τμήματα 
της Υπηρεσίας. 

Άρθρο 5 

Τελικές διατάξεις 

1. Σε περίπτωση κωλύματος ή απουσίας του Γενικού 
Γραμματέα της Γενικής Γραμματείας Νέας Γενιάς, οι 
αρμοδιότητες αυτού, ασκούνται από τον Υπουργό Παι¬ 
δείας, Δια Βίου Μάθησης και Θρησκευμάτων. 

2. Αν κωλύεται ή απουσιάζει ο Προϊστάμενος της Δι¬ 
εύθυνσης και ο νόμιμος αναπληρωτής του, οι αρμοδι¬ 
ότητες του ασκούνται από τον Προϊστάμενο του καθ’ 
ύλη αρμόδιου Τμήματος. 

3. Η κατά τα προηγούμενα άρθρα μεταβίβαση δικαιώ¬ 
ματος στους Προϊσταμένους Διευθύνσεων και Τμημάτων 
να υπογράφουν «Με Εντολή Υπουργού» ισχύει και για 
τους νόμιμους αναπληρωτές τους, σε περίπτωση ελ- 
λείψεως, απουσίας ή κωλύματος τους. 

4. Ο Προϊστάμενος της Διεύθυνσης έχει τις αρμοδι¬ 
ότητες των Προϊσταμένων των Τμημάτων αυτής, σε 
περίπτωση που απουσιάζουν ή κωλύονται οι ίδιοι και 
οι νόμιμοι αναπληρωτές τους. 

5. Το αρμόδιο ιεραρχικά όργανο μπορεί, κατά την 
κρίση του, να ζητά από το κατώτερο ιεραρχικά όρ¬ 
γανο να του προσκομίσει για υπογραφή έγγραφα, 
αποφάσεις κ.λπ., αν αυτό επιβάλλεται από ειδικούς 
λόγους. 

6. Το αρμόδιο όργανο μπορεί, σε εξαιρετικές περι¬ 
πτώσεις, να προσκομίζει για υπογραφή στο ανώτερο 
ιεραρχικά όργανο αποφάσεις κ.λπ., με αιτιολογημένη 
επισημείωση του. 

7. Απόφαση, πράξη ή έγγραφο οποιοσδήποτε υπηρε¬ 
σίας που συνεπάγεται οικονομική επιβάρυνση προσυ¬ 
πογράφεται και από τον Προϊστάμενο της Διεύθυνσης 
Οικονομικών Υποθέσεων (Δ.Ο.Υ.), πριν από την τελική 
υπογραφή του αρμόδιου οργάνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

Αριθμ. 5786 (2) 

Μετονομασία και μετεγκατάσταση της Επαγγελματικής 
Σχολής (ΕΠΑ.Σ.) Ναυπλίου του τέως Ο.Τ.Ε.Κ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 4 του Ν. 4109/2013 «Κατάρ¬ 
γηση και συγχώνευση νομικών προσώπων του Δημοσίου 
και του ευρύτερου δημόσιου τομέα - Σύσταση Γενικής 
Γραμματείας για το συντονισμό του κυβερνητικού έργου 
και άλλες διατάξεις» ΦΕΚ 16/Α'). 

2. Τις διατάξεις του άρθρου 14 του Ν. 3475/2006 «Ορ¬ 
γάνωση λειτουργία της δευτ/θμιας επαγγελματικής 
εκπαίδευσης και άλλες διατάξεις» (ΦΕΚ 146/Α). 

3. Τις διατάξεις του άρθρου 21 του ν. 3105/2003 
«Τουριστική εκπαίδευση και κατάρτιση, ρυθμίσεις για 
τον τουρισμό και άλλες διατάξεις» (ΦΕΚ 29/Α'), όπως 
ισχύει. 

Τον Ν. 3270/2004 «Αρμοδιότητες του Υπουργείου Του¬ 
ριστικής Ανάπτυξης» (ΦΕΚ 187/Α'). 

4. Τις διατάξεις του ν. 3861/2010 «Πρόγραμμα Διαύγεια» 
(ΦΕΚ 112/Α/13.7.2010). 

5. Το π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ 141/Α'), 
όπως ισχύει. 

6. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α'). 

7. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (ΦΕΚ 
2105/Β). 

8. Την υπ’ αριθμ. 76051/4-7-2012 κοινή απόφαση του 
Πρωθυπουργού και του Υπουργού Παιδείας και Θρη¬ 
σκευμάτων, Πολιτισμού και Αθλητισμού «Ανάθεση αρμο¬ 
διοτήτων στον Υφυπουργό Παιδείας και Θρησκευμάτων, 
Πολιτισμού και Αθλητισμού Θεόδωρο Παπαθεοδώρου» 
(ΦΕΚ 2091/Β). 

9. Την υπ’ αριθμ. 9359/6-10-2006 απόφαση των 
Υπουργών Εθνικής Παιδείας και Θρησκευμάτων και 
Τουριστικής Ανάπτυξης «Μετατροπή των ΤΕΕ του 
Ο.Τ.Ε.Κ. σε Επαγγελματικές Σχολές (ΕΠΑ.Σ.)» (ΦΕΚ 
1526/Β). 

10. Την με αριθμ. 106/9-4-2012 απόφαση Δ.Σ. Ο.Τ.Ε.Κ. 
για την μετεγκατάσταση των ΕΠΑΣ/ΙΕΚ Ναυπλίου στο 
Αργος και την με αριθμ. 283/19-10-2012 απόφαση του 
Δ.Σ. του Ο.Τ.Ε.Κ. για την μετονομασία των ΕΠΑΣ/ΙΕΚ 
Ναυπλίου σε ΕΠΑΣ/ΙΕΚ Πελοποννήσου με έδρα το 
Άργος 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την μετονομασία της Επαγγελματικής Σχολής 
(ΕΠΑ.Σ.) Ναυπλίου του Υπουργείου Τουρισμού (τέως 
Οργανισμού Τουριστικής Εκπαίδευσης και Κατάρ¬ 
τισης - Ο.Τ.Ε.Κ.) της παραγράφου Α, περίπτωση 
1.8. της με αριθμ. 9359/ 6.10.2006 (ΦΕΚ 1526/Β) από¬ 
φασης των Υπουργών Εθνικής Παιδείας και Θρη¬ 
σκευμάτων και Τουριστικής Ανάπτυξης, σε «ΕΠΑ.Σ. 
ΠΕΛΟΠΟΝΝΗΣΟΥ» και την μετεγκατάσταση της στο 
Αργος. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΘΕΟΔΩΡΟΣ ΠΑΠΑΘΕΟΔΩΡΟΥ 

ΤΟΥΡΙΣΜΟΥ 

ΟΛΓΑ ΚΕΦΑΛΟΓΙΑΝΝΗ 
-♦- 

Αριθμ. 64744 (3) 

Άδεια ίδρυσης και λειτουργίας ωδείου με την επωνυμία 
«ΑΡΙΣΤΟΤΕΛΕΙΟ ΩΔΕΙΟ ΤΡΙΚΑΛΩΝ». 

Ο ΔΗΜΑΡΧΟΣ ΤΡΙΚΚΑΙΩΝ 
Έχοντας υπόψη: 

α. Το άρθρο 75 παρ. I τομέας στ στοιχείο 28 Ν. 3463/06, 
όπως προστέθηκε με την παρ. 4 του άρθρου 94 του 
Ν. 3852/2010. 

β. Την παρ. 1ζ του άρθρου 58 του Ν. 3852/2010. 
γ. Την παρ. I του άρθρου 280 του Ν. 3852/2010. 

Τις διατάξεις του Ν. 299/1976 «Περί ρυθμίσεως θεμά¬ 
των αφορώντων εις τον κανονισμό λειτουργίας των 
ιδιωτικών μουσικών ιδρυμάτων (ΦΕΚ 90/Α/1976). 

δ. Τις διατάξεις του Β.Δ/τος 16/1966 «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α/1966). 

ε. Την κοινή υπουργική απόφαση ΥΠΠΟΤ/οικ. 38573/ 
1216/31.03.2011 (ΦΕΚ 693/29.04.2011 τεύχος Β'). 

στ. Το άρθρο 10 του Ν.3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

ζ. Την αρ. ΥΠΠΟ/78036/2473/19.10.2004 υπουργική από¬ 
φαση «Καθορισμός προδιαγραφών κτιρίων για στέγαση 
Μουσικού Εκπαιδευτηρίου» (ΦΕΚ 1595/Β/2004). 

η. Την αρ. ΥΠΠΟ/ΚΑΤΕΧΝ/Δ/7388/7.2.1994 απόφαση 
«Καθορισμός παράβολου για ίδρυση Ανώτερων Σχολών 
Καλλιτεχνικής Εκπαίδευσης και ιδιωτικών Μουσικών Εκ¬ 
παιδευτηρίων» (ΦΕΚ 123/Β/23.2.1994). 

θ. Την υπ’ αριθμ. 63546/2-11-2011 αίτηση της Ζιάκα 
Αντουανέτας για τη χορήγηση άδειας λειτουργίας 
Ωδείου. 

ι. Το από 25/10/2012 πρακτικό αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτικών Ιδρυμάτων, χορηγούμε: 

Α. Στην Ζιάκα Αντουανέτα του Δρόσου και της Γιολά- 
ντας, άδεια ίδρυσης και λειτουργίας Ωδείου, το οποίο 
θα στεγαστεί σε κτίριο της οδού Ασκληπιού αριθμ. 3 
στα Τρίκαλα και θα έχει την επωνυμία ΑΡΙΣΤΟΤΕΛΕΙΟ 
ΩΔΕΙΟ ΤΡΙΚΑΛΩΝ 

Β. Το Ωδείο θα λειτουργήσει τις εξής σχολές και τμήματα: 

1) Σχολή Ανώτερων Θεωρητικών Μαθημάτων και Σύν¬ 
θεσης, με τμήματα: 

α. Ωδικής 
β) Αρμονίας, 
γ) Αντίστιξης 
δ) Φυγής 

ε) Ενοργάνωσης πνευστών οργάνων 
στ) σύνθεσης 

2) Σχολή Ενόργανου μουσικής με τμήματα: 
α) πληκτών 

β) εγχόρδων 

γ) πνευστών 

δ) κρουστών 

ε) κλασσικής κιθάρας 

στ) Κλαβικύμβαλου(Τσέμπαλου). 

3) Σχολή Μονωδίας με τμήματα: 
α) Μονωδίας 

β) Μελοδραματικής 

4) Σχολή Βυζαντινής Μουσικής 

5) Σχολή Διεύθυνσης Ορχήστρας 

6) Σχολή Διεύθυνσης Χορωδίας 

7) Σχολή Σαξοφώνου 

Γ. Από τις διατάξεις της παρούσης δεν προκαλεί- 
ται δαπάνη σε βάρος του προϋπολογισμού του Δήμου 
Τρικκαίων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 12 Μαρτίου 2013 

Ο Δήμαρχος 
ΧΡΗΣΤΟΣ ΛΑΠΠΑΣ 

-♦- 

Αριθμ. Απάφ. 20/21.02.2013 (4) 

Τροποποίηση της απόφασης της Συγκλήτου, αριθμ. 
18/ 25.10.2012, θέμα 6.3 «Τροποποίηση απόφασης 
της Συγκλήτου (αρ. 12/15.12.2011) με θέμα Εφαρμο¬ 
γή του άρθρου 77 παρ. 3 του Ν. 4009/2011 (ΦΕΚ 
Α' 195) - διαδικασίες επιλογής και εξέλιξης σε θέ¬ 
σεις καθηγητών έως τη δημοσίευση του Οργανι¬ 
σμού και του Εσωτερικού Κανονισμού του Πανε¬ 
πιστημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
Έχοντας υπόψη: 

1. Το άρθρο 77 παράγραφος 3 του Ν. 4009/2011, «Δομή, 
λειτουργία, διασφάλιση της ποιότητας των σπουδών 
και διεθνοποίηση των Α.Ε.Ι.» (ΦΕΚ Α' 195), και τις λοιπές 
διατάξεις του νόμου αυτού 

2. Τη με αριθμό 7393/31.12.2012 απόφαση της Συγκλή¬ 
του (συνεδρία 18/25.10.2012). 

3. Τις διατάξεις του Ν.4076/2012, «Ρυθμίσεις θεμάτων 
Ανωτάτων Εκπαιδευτικών Ιδρυμάτων και άλλες διατά¬ 
ξεις» (ΦΕΚ Α' 159). 

4. Τις διατάξεις του Ν. 4115/2013, «Οργάνωση και λει¬ 
τουργία Ιδρύματος Νεολαίας και Δια Βίου Μάθησης 
και Εθνικού Οργανισμού Πιστοποίησης Προσόντων και 
Επαγγελματικού Προσανατολισμού και άλλες διατάξεις» 
(ΦΕΚ Α' 24). 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
ομόφωνα αποφασίζει: 

Την τροποποίηση της με αριθμό 242/18.01.2012 από¬ 
φασης της Συγκλήτου (αρ. συνεδρίασης 12/15.12.2011) 
η οποία δημοσιεύθηκε στο ΦΕΚ 80/30.01.2012, τ.Β', ως 
ακολούθως: 

1. Καταργούνται τα άρθρα 1 και 2. 

2. Αναριθμούνται τα λοιπά άρθρα σε 1(3) και 2(4). 

3. Η παρ. 1 του άρθρου 1 αντικαθίσταται ως εξής: 

«1. Μέσα σε αποκλειστική προθεσμία ενός (1) μηνάς 
από τη λήξη της προθεσμίας υποβολής υποψηφιοτήτων 
θα πρέπει να συγκροτηθεί με ειδικά αιτιολογημένη από¬ 
φαση της Συνέλευσης του Τμήματος, κατόπιν σύμφωνης 
γνώμης της Κοσμητείας, ειδική επταμελής επιτροπή 
επιλογής ή εξέλιξης των καθηγητών». 


4. Στο πέμπτο εδάφιο της παρ. 3 του άρθρου 1 η λέξη 
«Κοσμήτορα» αντικαθίσταται από τη φράση «Συνέλευση 
του Τ μήματος». 

5. Στο έκτο εδάφιο της παρ. 3 του άρθρου 1 μετά 
τη λέξη «θέσεις» προστίθεται η φράση «τακτικών και 
αναπληρωματικών μελών». 

6. Μετά το έβδομο εδάφιο της παρ. 3 του άρθρου 1 
προστίθεται όγδοο εδάφιο, ως εξής: «Σε περίπτωση 
που δεν υπάρχουν αναπληρωματικά εσωτερικά μέλη, 
τα εσωτερικά μέλη αναπληρώνονται από τη λίστα των 
αναπληρωματικών εξωτερικών μελών». 

7. Το τελευταίο εδάφιο της παρ. 3 του άρθρου 1 αντι¬ 
καθίσταται ως εξής: 

«Εάν για οποιονδήποτε λόγο δεν συγκροτηθεί η επι¬ 
τροπή επιλογής ή εξέλιξης εντός της προθεσμίας της 
παραγράφου 1, στη συγκρότηση προβαίνει υποχρεω¬ 
τικά η Σύγκλητος εντός δυο μηνών από τη λήξη της 
προθεσμίας υποβολής υποψηφιοτήτων, σύμφωνα με τη 
διαδικασία της παραγράφου 1». 

8. Στο δεύτερο εδάφιο της παρ. 4β του άρθρου 1 η 
λέξη «Κοσμήτορα» αντικαθίσταται από τη φράση «της 
Συνέλευσης του Τ μήματος». 

9. Στην παρ. 4γ του άρθρου 1 η λέξη «Κοσμήτορα» 
αντικαθίσταται από τη φράση «από τη Συνέλευση του 
Τ μήματος». 

10. Στην παρ. 5 του άρθρου 1 η λέξη «Κοσμητεία» αντι¬ 
καθίσταται από τη φράση «Συνέλευση του Τμήματος». 

11. Στην παρ. 6 του άρθρου 1 η φράση «Η απόφαση του 
Κοσμήτορα» αντικαθίσταται από τη φράση «Η απόφαση 
της Συνέλευσης του Τμήματος». 

12. Στην παρ. 8 του άρθρου 1 το τέταρτο εδάφιο αντι¬ 
καθίσταται ως εξής: 

«...Η επιτροπή συνέρχεται μετά από πρόσκληση του Κο¬ 
σμήτορα και συνεδριάζει νόμιμα με την παρουσία έστω και 
τριών μελών της προκειμένου να ζητήσει γραπτή αξιολό¬ 
γηση για κάθε υποψήφιο από δύο καθηγητές ή ερευνητές 
της αλλοδαπής που ανήκουν στο Μητρώο των εξωτερι¬ 
κών μελών ή, στο μέτρο που αυτό δεν είναι εφικτό, από 
καθηγητές ή ερευνητές της ημεδαπής που ανήκουν στο 
Μητρώο των εξωτερικών μελών, και από δύο καθηγητές 
ή ερευνητές που υποδεικνύονται από τον υποψήφιο και 
που ανήκουν υποχρεωτικά στα Μητρώα του Πανεπιστήμιο 
Αιγαίου και δεν περιλαμβάνονται στα τακτικά ή αναπλη¬ 
ρωματικά μέλη της επιτροπής επιλογής ή εξέλιξης...» 

13. Στην παρ. 8 του άρθρου 1 προστίθεται πέμπτο 
εδάφιο, ως εξής: 

«...Σε περίπτωση που κάποιος από τους αξιολογητές 
δεν αποδεχτεί τον ορισμό του η επιτροπή συνέρχεται 
εκ νέου και ορίζει νέο αξιολογητή...» 

14. Στην παρ. 16 του άρθρου 1 ο αριθμός «40» αντικα¬ 
θίσταται από τον αριθμό «60» 

15. Στο πρώτο εδάφιο του άρθρου 2 η φράση «...η οποία 
εισηγείται στον Κοσμήτορα...» αντικαθίσταται από τη 
λέξη «...για..» και στο δεύτερο εδάφιο του ιδίου άρθρου 
η φράση «Ο Κοσμήτορας» αντικαθίσταται από τη φράση 
«Η Συνέλευση του Τ μήματος...» 

16. Το άρθρο τελευταίο αντικαθίσταται ως εξής: 

«Από την 1.01.2013 στα αυτοδύναμα Τμήματα που 

δεν ανήκουν σε Σχολή (Τμήμα Μηχανικών Σχεδίασης 
Προϊόντων και Συστημάτων), τις αρμοδιότητες του Κο¬ 
σμήτορα ασκεί ο Πρύτανης και της Κοσμητείας η Σύ¬ 
γκλητος. Στα μη αυτοδύναμα Τμήματα που δεν ανήκουν 
σε Σχολή (Τμήμα Επιστήμης Τροφίμων και Διατροφής), 

τις αρμοδιότητες της Συνέλευσης του Τμήματος ασκεί 
κατά την παρούσα απόφαση η Προσωρινή Γενική Συ¬ 
νέλευση του υφιστάμενου Τμήματος, της Κοσμητείας 
η Σύγκλητος και του Κοσμήτορα ο Πρύτανης. Στην 
περίπτωση εξέλιξης εν ενεργεία Κοσμήτορα τις αρμο¬ 
διότητες του Κοσμήτορα ασκεί ο Πρύτανης». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 1 Μαρτίου 2013 

Ο Πρύτανης 
ΠΑΡΙΣ ΤΣΑΡΤΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: νν60πΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































